PATVIRTINTA

Anykščių rajono savivaldybės tarybos

2020 m. gruodžio 29 d.

sprendimu Nr. 1-TS-347

**ANYKŠČIŲ RAJONO SAVIVALDYBĖS**

**SPORTININKŲ APDOVANOJIMO TVARKA**

**I SKYRIUS**

**BENDROSIOS NUOSTATOS**

1. Anykščių rajono savivaldybės sportininkų apdovanojimo tvarka (toliau – Tvarka) reglamentuoja premijų skyrimo Anykščių rajono savivaldybės (toliau – Savivaldybės) sportininkams ir jų treneriams kriterijus, dydžius ir tvarką.

2. Tikslas – skatinti geriausius Savivaldybės sportininkus (jų trenerius) už sporto laimėjimus šalies, tarptautinėse varžybose ir Anykščių krašto garsinimą.

3. Premijos finansuojamos iš Anykščių rajono savivaldybės strateginio 2020–2022 metų veiklos plano Kokybiškos švietimo sistemos kūrimo, sporto skatinimo ir jaunimo užimtumo programos priemonei 6.1.2.28 „Sporto veiklos vykdymas“ skirtų lėšų.

**II SKYRIUS**

**PREMIJŲ SKYRIMO KRITERIJAI IR DYDŽIAI**

4. Premijos skiriamos individualių bei komandinių sporto šakų sportininkams (jų treneriams), kurie gyvenamąją vietą yra deklaravę Anykščių rajono savivaldybėje ir laikosi Pasaulinio antidopingo kodekso taisyklių.

5. Premija yra skiriama sportininkui, kuris atstovauja:

5.1. tik Anykščių r. savivaldybę šiose varžybose:

5.1.1. Baltijos, Šiaurės šalių čempionatuose, žaidynėse (kai dalyvauja 6 ir daugiau šalių);

5.1.2. Lietuvos (suaugusiųjų, jaunimo ir jaunių) čempionatuose;

5.1.3. Lietuvos regionų lygos čempionate, pirmenybėse;

5.1.4. Lietuvos moksleivių žaidynėse.

5.2. Lietuvą šiose varžybose:

5.2.1. olimpinėse žaidynėse;

5.2.2. pasaulio jaunimo olimpinėse žaidynėse;

5.2.3. pasaulio ir Europos (suaugusiųjų, jaunimo ir jaunių) čempionatuose;

5.2.4. Europos jaunimo olimpiniuose festivaliuose;

5.2.5. Baltijos, Šiaurės šalių čempionatuose, žaidynėse (kai dalyvauja 6 ir daugiau šalių).

6. Premijas Anykščių rajono savivaldybės sportininkų apdovanojimo komisijos (toliau – Komisija) siūlymu skiria Anykščių rajono savivaldybės administracijos direktorius (toliau – Administracijos direktorius) už sportinius rezultatus, pasiektus ne vėliau kaip prieš 12 mėnesių.

7. Komisijos sudėtį ir jos veiklos reglamentą tvirtina Administracijos direktorius.

8. Komisija premijos dydį sportininkui nustato atsižvelgdama į Premijų sportininkams kriterijų ir dydžių lentelę (Tvarkos 1 priedas).

9. Treneriui skiriama 50 proc. jo sportininko premijos dydžio už sportinius rezultatus Lietuvos čempionatuose, varžybose ir kitais atvejais, kai treniruojančio sportininko trenerio pavardė fiksuota protokole. Komandą treniruojančiam treneriui skiriama 50 proc. vieno sportininko premijos dydžio.

10. Olimpinių sporto šakų olimpinių individualių ir komandinių rungčių sportininkams premijos skiriamos, jeigu sporto varžybose dalyvavo ne mažiau kaip 8 varžovai. Olimpinių sporto šakų neolimpinių rungčių premijos skiriamos sportininkams, jeigu sporto varžybose dalyvavo ne mažiau kaip 16 varžovų.

11. Neolimpinių sporto šakų individualių ir komandinių rungčių sportininkams premijos skiriamos, jeigu sporto varžybose dalyvavo ne mažiau kaip 24 varžovai.

12. Už komandinį sporto laimėjimą premija skiriama kiekvienam komandos nariui (sportininkui).

**III SKYRIUS**

**PRAŠYMŲ PREMIJOMS GAUTI TEIKIMO IR SKYRIMO TVARKA**

13. Paraišką gauti sportininko premiją (Tvarkos 2 priedas) gali teikti Anykščių rajone veikiantys sportininkų ugdymo centrai, sporto klubai ir kitos nevyriausybinės sporto organizacijos, neatliekančios viešojo administravimo funkcijų, vykdantys sportinę veiklą, ne vėliau kaip iki kalendorinių metų gruodžio 1 d.

14. Pareiškėjas pateikia paraišką Savivaldybės administracijai. Ji turi būti užpildyta kompiuteriu, valstybine lietuvių kalba, atspausdinta ir kartu su pridedamais dokumentais tvarkingai susegta ir sunumeruota. Paskutinio lapo antroje pusėje įrašomas bendras paraiškos lapų kiekis skaičiumi ir žodžiu, patvirtintas pareiškėjo atstovo parašu ir antspaudu. Paraiška gali būti pateikta elektroninėmis priemonėmis pasirašyta, skenuota ir sunumeruota kartu su priedais viename dokumente (sunumeruota su priedais).

15. Savivaldybės administracija ne vėliau kaip per 30 (trisdešimt) darbo dienų nuo Paraiškos priėmimo dienos elektroniniu paštu (nurodytu paraiškoje) informuoja pareiškėją apie priimtą sprendimą.

16. Premija sportininkui ir/ar jo treneriui pervedama per 10 (dešimt) darbo dienų nuo Administracijos direktoriaus įsakymu priimto sprendimo dienos į paraiškoje nurodytą skatinamojo sąskaitą.

17. Nuasmeninta informacija apie sportininkus ir jų trenerius, kuriems skirtas apdovanojimas, skelbiama Savivaldybės interneto svetainėje https://www.anyksciai.lt/veiklos-sritys/sportas/sportininku-skatinimas/171.

**IV SKYRIUS**

**BAIGIAMOSIOS NUOSTATOS**

18. Pareiškėjas atsako už teisingą informacijos pateikimą.

19. Už sportininkų apdovanojimą atsakingas Savivaldybės administracijos direktorius.

20. Sportininkų apdovanojimo finansinę kontrolę atlieka Savivaldybės Kontrolės ir audito tarnyba, Savivaldybės Centralizuotas vidaus audito skyrius.

21. Ši tvarka gali būti keičiama Anykščių rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_

Anykščių rajono savivaldybės

sportininkų apdovanojimo tvarkos

1 priedas

**PREMIJŲ SPORTININKAMS KRITERIJAI IR DYDŽIAI**

|  |  |
| --- | --- |
|  | **Kriterijai** |
| **Sporto varžybų pavadinimas** | **Iškovota vieta (kriterijus) ir premijos dydis Eur** |
| **I vieta** | **II vieta** | **III vieta** | **IV–VIII vietos** | **IX–XVI vietos** | **XVII–XXIV** |
| 1. Olimpinės žaidynės | 5000 | 4000 | 3000 | 1000 | 500 | 300 |
| 2. Pasaulio čempionatas,Pasaulio taurė (galutinių etapų rezultatas) | 2000 | 1500 | 1000 | 800 | 500 | 300 |
| 3. Europos čempionatas, Europos taurė (galutinių etapų rezultatas) | 1500 | 1000 | 800 | 500 | 300 | 200 |
| 4. Pasaulio jaunimo olimpinės žaidynės, pasaulio jaunimo čempionatas | 1000 | 800 | 600 | 400 | 300 | 200 |
| 5. Europos jaunimo čempionatas | 800 | 600 | 400 | 300 | 200 | 100 |
| 6. Pasaulio ir Europos jaunių čempionatai | 700 | 500 | 400 | 200 | 100 | - |
| 7. Europos jaunimo olimpiniai festivaliai  | 700 | 500 | 400 | 300  | 200 | 100 |
| 8. Baltijos, Šiaurės šalių čempionatai, žaidynės (kai dalyvauja 6 ir daugiau šalių) | 300 | 200 | 100 | - | - | - |
| 9. Lietuvos čempionatas  | 300 | 200 | 100 | - | - | - |
| 10. Lietuvos jaunimo čempionatas  | 200 | - | - | - | - | - |
| 11. Lietuvos jaunių čempionatas  | 100 | - | - | - | - | - |
| 12. Lietuvos regionų lygos čempionatas, pirmenybės | 150 | 100 | 50 | - | - | - |
| 13. Lietuvos moksleivių žaidynės (finalinių varžybų rezultatas) | 30 | - | - | - | - | - |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Anykščių rajono savivaldybės

sportininkų apdovanojimo tvarkos

2 priedas

Anykščių rajono savivaldybės

sportininkų apdovanojimo komisijai

**PARAIŠKA GAUTI SPORTININKO PREMIJĄ**

20...m. ........................ ... d.

**I. Duomenys apie pareiškėją:**

|  |  |
| --- | --- |
| 1. Pareiškėjo pavadinimas |  |
| 2. Pareiškėjo teisinė forma  |  |
| 3. Pareiškėjo rekvizitai | kodas |  |
| adresas |  |
| tel. |  |
| el. p. adresas |  |

II. Duomenys apie skatinamą sportininką (jo trenerį) premijai skirti:

|  |  |
| --- | --- |
| 1. Skatinamo sportininko vardas, pavardė |  |
| 2. Skatinamo sportininkomeistriškumo lygis |  |
| 3. Atstovaujama sporto šaka ir rungtis (*nurodyti olimpinė (parolimpinė) ar neolimpinė*) |  |
| 4. Sportininko pasiekimai *(nurodyti kriterijų, pagal kurį prašoma skirti premiją)* |  |
| 5. Skatinamo sportininko kontaktai: adresas, telefonas, el. paštas |  |
| 5.1. bankas |  |
| 5.2. banko kodas |  |
| 5.3. sąskaitos numeris |  |
| 6. Sportininko trenerio vardas, pavardė, trenerio kvalifikacija |  |
| 7. Trenerio kontaktai: deklaruojama gyvenamoji vieta, telefonas, el. paštas |  |
| *Toliau pildoma, jei skatinamas ir treneris:* |  |
| 7.1. bankas |  |
| 7.2. banko kodas |  |
| 7.3. sąskaitos numeris |  |

Pareiškėjas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė) (data)

A.V.

PRIDEDAMA:

1. Dokumentų, patvirtinančių sportininko pasiekimus, kopijos;

2. Pažyma apie sportininko deklaruotą gyvenamąją vietą (išduota 30 d. laikotarpiu).

Pastaba. Paraiška pateikiama adresu J. Biliūno g. 23, Anykščiai LT-29111, arba pasirašyta, skenuota ir sunumeruota kartu su priedais pateikta viename dokumente el. paštu info@anyksciai.lt, arba per el. paslaugas.

\_\_\_\_\_\_\_\_\_\_\_\_\_\_\_\_\_\_\_\_\_